# Condiloma acuminat

La berruga genital o condiloma acuminat o berruga venèria (o, menys sovint, berruga acuminada o papil·loma veneri) és una malaltia de transmissió sexual altament contagiosa causada per alguns subtipus de virus del papil·loma humà (VPH). Es propaga a través de contacte directe de pell a pell durant les relacions sexuals amb una parella infectada. Les berrugues són el símptoma més fàcilment recognoscible de la infecció genital pel VPH, on els tipus 6 i 11 són responsables del 90% dels casos de berrugues genitals. Mentre que de les persones infectades amb el VPH genital s'estima que només un "petit percentatge" (entre l'1% i el 5%) desenvoluparan berrugues genitals, les persones infectades encara poden transmetre el virus. Altres tipus de VPH també causen càncer cervical i probablement el càncer anal, però és important subratllar que els tipus de VPH que causen la immensa majoria de les berrugues genitals no són els mateixos que poden potencialment augmentar el risc de càncer genital o anal. Segons alguns estudis i amb notables diferències socials i geogràfiques, la incidència anual del condiloma acuminat pot arribar a un ~45% entre els 14 i els 19 anys.
És una afecció que es coneix, almenys, des dels temps d'Hipòcrates de Quios. Fins a l'any 1907 no es va comprovar la seva etiologia vírica.

## Transmissió

La transmissió d'aquest virus es produeix durant les relacions sexuals amb penetració (vaginal, anal) o sense; la transmissió orogenital és poc freqüent. El contacte directe per la pell és la forma més eficaç de transmissió. El virus no es transmet pels fluids com la sang o el semen. Es calcula que un 60% de les parelles de persones amb berrugues genitals se'n contagiaran. Només en rares ocasions una dona embarassada transmetrà el virus al seu fill o filla durant el part i, en aquest supòsit, també en molt pocs casos el contacte amb el virus provocarà que el nadó presenti berrugues o condilomes. No és rar que els nens de mares que han tingut berrugues genitals durant la gestació desenvolupin una papil·lomatosi respiratòria recurrent d'inici juvenil. La infecció pel virus del papil·loma humà pot afectar qualsevol persona sexualment activa, encara que sol ser més freqüent en persones joves amb diverses parelles sexuals.

## Símptomes

Moltes persones no saben que estan infectades pel virus del papil·loma humà perquè no presenten cap lesió ni símptoma o perquè tenen lesions difícils de veure a primera vista, bé sigui a causa de la mida, bé de la localització (coll de l'úter, uretra, etc.). D'altra banda, de vegades passen diversos mesos entre el moment del contagi pel virus i l'aparició de les berrugues genitals.
Les berrugues genitals o condilomes són generalment lesions aspres, indolores, de color carn, grisós o blanc rosat. Tot i no provocar dolor, quan s'irriten poden causar picor i fins i tot sagnar una mica. Poden tenir diferents mides, ser planes o tenir forma de coliflor, i també presentar-se com a lesions úniques o estar agrupades.
En la dona, poden aparèixer a la vulva, al coll de l'úter o matriu, al meat urinari i a l'interior de la vagina. En l'home, a la punta i a la pell del penis, a l'escrot i a la uretra. Tant en un cas com en l'altre, és possible l'aparició de les berrugues genitals al voltant de l'anus, al recte i a les cuixes. Encara que no amb tanta freqüència, també podem trobar berrugues genitals fora de l'àrea genital, com ara la boca, els mugrons, les aixelles, la gola els llavis
En les persones que tenen alguna malaltia o problema de salut que els afecti el sistema immunitari (com ara les VIH positives) i també en les dones embarassades, les berrugues genitals poden tenir una mida més gran o ser més nombroses. Els condilomes acuminats gegants tenen un tractament dificultós, en algun cas arriben a tenir tretze centímetres de grandària i reben el nom de tumors de Buschke-Löwenstein. Rarament, els tumors de Buschke-Löwenstein creixen a la uretra i provoquen la seva estenosi i una disúria crònica greu.

## Diagnòstic

En la majoria de casos, el diagnòstic dels condilomes es fa mitjançant una anamnesi completa, juntament amb l'exploració física de les lesions a l'àrea genital i anal. El metge o la metgessa realitza un examen de la pell al voltant de l'anus i els genitals, i en les dones també un examen vaginal i de cèrvix durant la revisió ginecològica. També pot fer-se l'avaluació de berrugues intraanals per anuscòpia. Algunes vegades pot ser necessari prendre una mostra del teixit afectat per fer una biòpsia de pell i determinar el seu estat evolutiu o efectuar el diagnòstic diferencial amb altres MTS, com ara el condiloma pla (lesió de la sífilis secundària) o el mol·lusc contagiós.

## Tractament

No hi ha cura per al VPH, però hi ha mètodes per tractar les berrugues visibles, cosa que podria reduir la infectivitat; però no hi ha assaigs que demostrin que l'eliminació de les berrugues visibles comporti una reducció de la transmissió. Les berrugues genitals poden desaparèixer sense tractament o, per contra, créixer. No hi ha manera de predir si creixeran o desapareixeran.
Fàrmacs comercialitzats al mercat espanyol:
* Podofilotoxina (Wartec®).
* Imiquimod (Aldara®).
* Sinecatequina (Veregen®).
* 5-fluorouracil crema 5% (FM).
La crioteràpia aplicada a aquestes lesions acostuma a obtenir bons resultats, encara que no està exempta d'alguns efectes secundaris indesitjats. En certs casos el procediment terapèutic més segur i eficaç és l'ablació de les berrugues amb làser de diòxid de carboni.

## Vacunació

L'objectiu principal de les vacunes contra el virus del papil·loma humà és prevenir les lesions malignes en el tracte genital associades al virus, particularment del cèrvix o coll uterí. Amb aquesta finalitat s'utilitza una vacuna bivalent (Cervarix®) que protegeix contra els virus dels tipus 16 i 18, que causen set de cada deu càncers de cèrvix. Existeix una vacuna tetravalent que, a més, de protegir contra els tipus 16 i 18, ho fa contra els tipus 6 i 11, causants de nou de cada deu berrugues genitals.
Per tant, a més de complir amb el principal objectiu, l'ús d'aquesta vacuna tetravalent ajuda a disminuir significativament el nombre de nous casos de condilomes acuminats tant en homes com en dones.

## Prevenció

Tota persona sexualment activa pot estar en risc d'infectar-se amb el virus del papil·loma humà. La utilització correcta i regular del preservatiu en les pràctiques sexuals (vaginals, anals o orals) pot reduir el risc de contraure i de transmetre la infecció per aquest virus. No obstant això, cal tenir en compte que aquelles zones que no es poden cobrir amb el condó, restaran desprotegides (per exemple, l'escrot o la vulva).
Quan una persona té condilomes, és important que ho faci saber a la seva parella o parelles sexuals, tant per decidir quines mesures de protecció cal adoptar en les seves relacions sexuals com per la conveniència que l'altra persona sigui avaluada per un professional sanitari i rebi el tractament adequat si escau.
És especialment important que les dones, especialment amb parelles que tenen o han tingut condilomes, segueixin la pauta dels controls periòdics (prova de Papanicolau o citologia cervicovaginal) per detectar com més aviat millor una possible infecció pel virus del papil·loma humà.

## Referències

* ↑ Diccionari Enciclopèdic de Medicina
* ↑ WebMd «Genital Warts and HPV». Sexual Conditions, 2019, Des 6, pàgs: 6.
* ↑ O'Mahony, C «Genital warts: current and future management options». Am J Clin Dermatol, 6, 4, 2005, pp: 239–243. ISSN 1175-0561. DOI: 10.2165/00128071-200506040-00004. PMID: 16060711.
* ↑ Trottier, H; Franco, EL «Human Papillomavirus and Cervical Cancer: Burden of Illness and Basis for Prevention» (en anglès). Am J Manag Care, 2006 Des; 12 (17 Supl), pp: S462-S472. ISSN 1936-2692. PMID: 17203990 [Consulta: 6 juliol 2020].
* ↑ Chang, GJ; Welton, ML «Human Papillomavirus, Condylomata Acuminata, and Anal Neoplasia» (en anglès). Clin Colon Rectal Surg, 2004 Nov; 17 (4), pp: 221–230. PMID: 20011263. DOI: 10.1055/s-2004-836942. PMC: 2780052 [Consulta: 15 juliol 2020].
* ↑ United Kingdom Cancer Research Organization «Vaginal càncer» (en anglès). Risks and causes, 2019; Nov 1 (rev), pàgs: 6 [Consulta: 30 juny 2020].
* ↑ Payal, R; Aggarwal, S Gupta R; Handa, S; et al «Detection of high-risk human papillomavirus type 16/18 in cutaneous warts in immunocompetent patients, using polymerase chain reaction» (en anglès). Dermatol Online J, 2006 Oct 31; 12 (6), pp: 1. ISSN 1087-2108. PMID: 17083881 [Consulta: 30 juny 2020].
* ↑ Health Services «HPV and Genital Warts» (en anglès). Brown University, 2016, Des (rev), pàgs: 3 [Consulta: 30 juny 2020].
* ↑ Ghadishah, D «Condyloma Acuminata» (en anglès). Medscape Reference, WebMD LLC, 2016; Gen 8 (rev), pàgs: 4 [Consulta: 9 abril 2022].
* ↑ Routh, HB; Bhowmik, KR; Parish, LC «Myths, fables and even truths about warts and human papillomavirus» (en anglès). Clin Dermatol, 1997 Maig-Jun; 15 (3), pp: 305-307. DOI: 10.1016/s0738-081x(96)00167-8. ISSN: 0738-081X. PMID: 9255437 [Consulta: 9 abril 2022].
* 1 2 3 4 5 Canal Salut. «Condilomes acuminats». La Salut de la A a la Z, Infeccions de transmissió sexual. Generalitat de Catalunya, 19 novembre 2020 (rev). [Consulta: 26 gener 2022].
* ↑ Seedat, RY «Juvenile-Onset Recurrent Respiratory Papillomatosis Diagnosis and Management - A Developing Country Review» (en anglès). Pediatric Health Med Ther, 2020 Feb 4; 11, pp: 39-46. PMID: 32099513. DOI: 10.2147/PHMT.S200186. PMC: 7007786 [Consulta: 26 gener 2022].
* ↑ Imbernón Moya, A; Ballesteros, J «Valoración inicial del paciente adulto con condilomas acuminados» (en castellà). Actas Dermosifiliogr, 2017 Abr; 108 (3), pp: 273-275. ISSN 1578-2190. DOI: 10.1016/j.ad.2016.09.013. PMID: 28034370 [Consulta: 26 gener 2022].
* ↑ Léonard, B Kridelka, F; Delbecque, K; Goffin, F; et al «A Clinical and Pathological Overview of Vulvar Condyloma Acuminatum, Intraepithelial Neoplasia, and Squamous Cell Carcinoma» (en anglès). Biomed Res Int, 2014 Feb; 2014, pp: 480573. PMID: 24719870. DOI: 10.1155/2014/480573. PMC: 3956289 [Consulta: 19 juny 2020].
* ↑ Chang, AR «Condyloma acuminatum of the uterine cervix» (en anglès). Hong Kong Medical Journal, 1999; Mar; 5 (1), pp: 95. ISSN 1024-2708. PMID: 11821576 [Consulta: 19 juny 2020].
* ↑ Cinar, O; Bolat, MS; Akdeniz, E; Sahinkaya, N «A rare cause of acute urinary retention in women: meatal condyloma accuminata, a case report» (en anglès). Pan Afr Med J, 2016 Maig 27; 24, pp: 87. PMID: 27642426. DOI: 10.11604/pamj.2016.24.87.9751. PMC: 5012721 [Consulta: 26 febrer 2022].
* ↑ Nthumba, PM; Ngure, P; Nyoro, P «Giant condyloma acuminatum of the scrotum in a man with AIDS: a case report» (en anglès). J Med Case Reports, 2011 Jul; 5, pp: 272. PMID: 21722389. DOI: 10.1186/1752-1947-5-272. PMC: 3141715 [Consulta: 18 juny 2020].
* ↑ Park, JK; Shin, YS «Risk Factors for Urethral Condyloma among Heterosexual Young Male Patients with Condyloma Acuminatum of Penile Skin» (en anglès). Infect Chemother, 2016 Set; 48 (3), pp: 216–218. PMID: 27659432. DOI: 10.3947/ic.2016.48.3.216. PMC: 5048003 [Consulta: 18 juny 2020].
* ↑ Ashiru, OJ; Ogunbanjo, BO; Rotowa, NA; Adeyemi-Doro, FA; Osoba, AO «Intraoral condylomata acuminata. A case report» (en anglès). Br J Vener Dis, 1983 Oct; 59 (5), pp: 325-326. PMID: 6311323. DOI: 10.1136/sti.59.5.325. PMC: 1046219 [Consulta: 15 juliol 2020].
* ↑ González Gleason A; González Ponce, DMS; Vera Gaspar, D «Diagnóstico y tratamiento de un papiloma solitario de lengua. Reporte de caso y revisión de la literatura» (en castellà). Rev Odont Mex, 2016 Gen-Mar; 20 (1), pp: 39-43. ISSN 2310-2799. DOI: 10.1016/j.rodmex.2016.02.006 [Consulta: 18 juny 2020].
* ↑ Wu, Y; Song, G; Li, M; Lun, W «Condyloma acuminata on the nipple and coronary sulcus of the penis» (en anglès). Medicine (Baltimore), 2019 Abr; 98 (16), pp: e15109. PMID: 31008933. DOI: 10.1097/MD.0000000000015109. PMC: 6494400 [Consulta: 18 juny 2020].
* ↑ Mbodi, L; Smith, T; Wadee, R «A rare case of concomitant bilateral nipple and vulval condyloma accuminatum» (en anglès). SAGE Open Med Case Rep, 2019 Gen 9; 7, pp: 2050313X18819627. PMID: 30671247. DOI: 10.1177/2050313X18819627. PMC: 6329021 [Consulta: 26 gener 2022].
* ↑ Hsu, T; Nahmias, ZP; Rosman, IS; Sheinbein, D «Extragenital condyloma acuminatum in the left axillary vault» (en anglès). JAAD Case Rep, 2018 Oct; 4 (9), pp: 947–949. PMID: 30345341. DOI: 10.1016/j.jdcr.2018.07.022. PMC: 6191947 [Consulta: 18 juny 2020].
* ↑ Babich, SB; Haber, SD; Caviedes, EY; Teplitsky, P «Condylomata acuminata in a boy» (en anglès). J Am Dent Assoc, 2003 Mar; 134 (3), pp: 331-334. ISSN 1943-4723. DOI: 10.14219/jada.archive.2003.0162. PMID: 12699047 [Consulta: 26 gener 2022].
* ↑ Dhumale, SB; Sharma, S; Gulbake, A «Ano-Genital Warts and HIV Status- A Clinical Study» (en anglès). J Clin Diagn Res, 2017 Gen; 11 (1), pp: WC01-WC04. PMID: 28274028. DOI: 10.7860/JCDR/2017/24610.9171. PMC: 5324473 [Consulta: 26 gener 2022].
* ↑ Cui, T; Huang, J; Lv, B; Yao, Q «Giant Condyloma Acuminatum in Pregnancy: A Case report» (en anglès). Dermatol Ther, 2019 Jul; 32 (4), pp: e12972. PMID: 31141268. DOI: 10.1111/dth.12972. PMC: 6771555 [Consulta: 18 juny 2020].
* ↑ Niazy, F; Rostami, K; Motabar, AR «Giant Condyloma Acuminatum of Vulva Frustrating Treatment Challenge» (en anglès). World J Plast Surg, 2015 Jul; 4 (2), pp: 159-162. PMID: 26284185. ISSN: 2252-0724. PMC: 4537608 [Consulta: 26 gener 2022].
* ↑ Ibrahimi, A; Ziani, I «Tumeur de Buschke-Lowenstein à localisation pénienne» (en francès). Pan Afr Med J, 2020 Set 5; 37, pp: 19. PMID: 33062121. DOI: 10.11604/pamj.2020.37.19.21024. PMC: 7532846 [Consulta: 11 abril 2022].
* ↑ Kim, HG; Kesey, JE; Griswold, JA «Giant Anorectal Condyloma Acuminatum of Buschke-Löwenstein Presents Difficult Management Decisions» (en anglès). J Surg Case Rep, 2018 Abr 3; 2018 (4), pp: rjy058. PMID: 29644039. DOI: 10.1093/jscr/rjy058. PMC: 5888221 [Consulta: 18 juny 2020].
* ↑ Nordsiek, M; Ross, C; Metro, M «Successful Surgical Management of Giant Condyloma Acuminatum (Buschke Lowenstein Tumor) in the Urethra of a Female Patient: A Case Report» (en anglès). Curr Urol, 2015 Maig; 8 (1), pp: 49-52. PMID: 26195964. DOI: 10.1159/000365689. PMC: 4483283 [Consulta: 11 abril 2022].
* ↑ Imbernón-Moya, A; Ballesteros, J «Valoración inicial del paciente adulto con condilomas acuminados» (en castellà). Actas Dermosifiliogr, 2017 Abr; 108 (3), pp: 273-275. ISSN 1578-2190. DOI: 10.1016/j.ad.2016.09.013. PMID: 28034370 [Consulta: 26 febrer 2022].
* ↑ Leszczyszyn, J; Łebski, I; Łysenko, L; Hirnle, L; Gerber, H «Anal Warts (Condylomata Acuminata) – Current Issues and Treatment Modalities» (en anglès). Adv Clin Exp Med, 2014 Mar-Abr; 23 (2), pp: 307-311. ISSN 1899-5276. DOI: 10.17219/acem/37083. PMID: 24913124 [Consulta: 26 gener 2022].
* ↑ Deshpande, DJ; Nayak, CS; Mishra, SN; Dhurat, RS «Verrucous condyloma lata mimicking condyloma acuminata: An unusual presentation» (en anglès). Indian J Sex Transm Dis AIDS, 2009 Jul-Des; 30 (2), pp: 100–102. PMID: 21938129. DOI: 10.4103/2589-0557.62766. PMC: 3168050 [Consulta: 18 juny 2020].
* ↑ Ha, DL; Shin, JO; Ryu, HS; Lee, HJ; et al «Molluscum contagiosum mimicking condyloma acuminata in a renal transplant patient: A unique presentation» (en anglès). Transpl Infect Dis, 2020 Feb; 22 (1), pp: e13235. ISSN 1399-3062. DOI: 10.1111/tid.13235. PMID: 31860768 [Consulta: 18 juny 2020].
* ↑ Kodner, CM; Nasraty, S «Management of genital warts» (en anglès). Am Fam Physician, 70, 12, 2004; Des 15, pp: 2335–2342. ISSN: 1532-0650. PMID: 15617297 [Consulta: 9 desembre 2011].
* ↑ DrugBank «Podophyllin» (en anglès). Canadian Institutes of Health Research/The Metabolomics Innovation Centre, 2020 Jun; DB09094 (rev), pàgs: 5 [Consulta: 28 maig 2020].
* ↑ DrugBank «Imiquimod» (en anglès). Canadian Institutes of Health Research/The Metabolomics Innovation Centre, 2020 Jun; DB00724 (rev), pàgs: 13 [Consulta: 28 maig 2020].
* ↑ Goldenberg, G; Taylor, M; Berman, B; Kaufmann, M; et al «Sinecatechins Ointment, 15% for the Treatment of External Genital and Perianal Warts» (en anglès). J Clin Aesthet Dermatol, 2016 Mar; 9 (3 Supl 1), pp: S2–S15. ISSN 1941-2789. PMC: 5964656. PMID: 29844847 [Consulta: 20 juny 2020].
* ↑ Batista CS, Atallah ÁN, Saconato H, da Silva EMK «5-FU para las verrugas genitales en pacientes no inmunocomprometidos» (en castellà). Cochrane Database Syst Rev, 2010 Abr; 4 (CD006562), pàgs: 24. ISSN 1469-493X. DOI: 10.1002/14651858.CD006562.pub2. PMID: 20393949 [Consulta: 24 juny 2020].
* ↑ Jahic, M «Cryotherapy of Genital Warts» (en anglès). Mater Sociomed, 2019 Set; 31 (3), pp: 212-214. PMID: 31762705. DOI: 10.5455/msm.2019.31.212-214. PMC: 6853748 [Consulta: 26 gener 2022].
* ↑ Hernández Carlín, NJ; Garay Serrano, G «Ablación con láser en lesiones vulvares asociadas a virus del papiloma humano» (en castellà). Arch Inv Mat Inf, 2014; 6 (3), pp: 99-104. ISSN 2007-3194 [Consulta: 24 juny 2020].
* ↑ AEMPS «Cervarix» (en castellà). Ficha técnica, 2012; Set (rev), pàgs: 59 [Consulta: 22 juliol 2018].
* ↑ Bruni, L; Serrano, B; Bosch, X; Castellsagué, X «Vacuna frente al virus del papiloma humano. Eficacia y Seguridad» (en castellà). Enferm Infecc Microbiol Clin, 2015 Maig; 33 (5), pp: 342-354. ISSN 1578-1852. DOI: 10.1016/j.eimc.2015.03.018. PMID: 25937455 [Consulta: 18 juny 2020].
* ↑ Lukács, A; Máté, Z; Farkas, N; Mikó, A; Tenk, J; et al «The Quadrivalent HPV Vaccine Is Protective Against Genital Warts: A Meta-Analysis» (en anglès). BMC Public Health, 2020 Maig 28; 20 (1), pp: 691. PMID: 32460747. DOI: 10.1186/s12889-020-08753-y. PMC: 7254696 [Consulta: 6 juliol 2020].
* ↑ Riddle, ND «Condyloma acuminatum» (en anglès). Anus & perianal area: Premalignant. PathologyOutlines, 2022; Gen 25 (rev), pàgs: 4 [Consulta: 26 gener 2022].

## Bibliografia

* Costa-Silva, Miguel; Fernandes, Inês; Gonçalves Rodrigues, Acácio; Lisboa, Carmen. Anogenital warts in pediatric population (en anglès). An Bras Dermatol, 2017 Set-Oct; 92 (5), pp: 675–681. PMID: 29166505. DOI 10.1590/abd1806-4841.201756411 [Consulta: 15 juliol 2020].
* Yuan, Jianwei; Ni, Guoying; Mounsey, Kate; Cavezza, Shelley; et al. Genital warts treatment: Beyond imiquimod (en anglès). Hum Vaccin Immunother, 2018 Abr; 14 (7), pp: 1815–1819. PMID: 29505317. DOI 10.1080/21645515.2018.1445947 [Consulta: 20 juny 2020].
* Clanner-Engelshofen, Benjamin M.; Marsela, Enklajd; Engelsberger, Nicole; Guertler, Anne; et al. Condylomata Acuminata: A Retrospective Analysis on Clinical Characteristics and Treatment Options (en anglès). Heliyon, 2020 Mar 11; 6 (3), pp: e03547. PMID: 32190761. DOI 10.1016/j.heliyon.2020.e03547 [Consulta: 6 juliol 2020].
* Pennycook, Keith B.; McCready, Tess A. Condyloma Acuminata (en anglès). StatPearls [Internet]. StatPearls Publishing LLC, 2020 Maig 3; NBK547667 (rev), pàgs: 6. PMID: 31613447 [Consulta: 18 juny 2020].
* Sugai, Shunya; Nishijima, Koji; Enomoto, Takayuki. Management of Condyloma Acuminata in Pregnancy: A Review (en anglès). Sex Transm Dis, 2021 Jun 1; 48 (6), pp: 403-409. PMID: 33093288. DOI 10.1097/OLQ.0000000000001322 [Consulta: 26 gener 2022].

## Enllaços externs

* Berrugues genitals o condilomes Fundació Puigvert. (consulta 18 juny 2020)
* Perianal & anal HPV-infection Universitaetsspital Zuerich. 2020, Mar (anglès)
* Condiloma acuminado RedMedicaVlog. 2020, Des (castellà)